ড মোঃ আনোয়ার হোসেন এর স্মৃতিচারণে অনেক অজানা তথ্যের সাথে প্রথমবারের মতো পরিচয় ঘটছে। ১৯৬০ সালেই কর্নেল তাহের যে ভবিষ্যতের সম্ভাব্য গেরিলা মুক্তিযুদ্ধের কথা ভাবতে পেরেছিলেন, এবং ভেবেই যে শুধু ক্ষান্ত দেননি – নিজে উদ্যোগী হয়ে সে বিষয়ে সর্বোচ্চ প্রশিক্ষণ লাভের উচ্চাভিলাষ থেকে পাকিস্তান সেনাবাহিনীতে যোগ দিয়ে এলিট কমান্ডো প্রশিক্ষণ গ্রহণ করেছিলেন – এই তথ্যটি জানা ছিল না। কর্নেল তাহের এর জীবন এবং রাজনীতির সার্বিক মূল্যায়ন তাঁর সামরিক প্রস্তুতি এবং প্রশিক্ষণ এর ঘটনাগুলো বিবেচনায় না আনলে অসম্পূর্ণই থেকে যেতো হয়তো।